Príloha č. 5

Doložka finančných, ekonomických , enviromentálnych vplyvov  
a vplyvov na zamestnanosť

I.	Vyčíslenie odhadu dopadu na verejné financie

Rozpočet na rok 2003 bol schválený zákonom č. 750/2002 Z. z.. Podľa § 8 ods. 4 písm. j) zákona o štátnom rozpočte na rok 2003 na účely financovania infraštruktúry pre domovy sociálnych služieb z úveru od Rozvojovej banky Rady Európy v roku 2003 bola vyčlenená čiastka 137 600 tis. Sk v kapitole Všeobecná pokladničná správa. V dôsledku riešenia iných naliehavých potrieb štátneho rozpočtu táto čiastka znížená na 37 600 tis. Sk, ktorá bude použitá v plnej sume. Podiel štátu na financovaní projektu v sume 56 420 tis. Sk je v rámci schváleného rozpočtu na rok 2003 zabezpečený v rozpočtových kapitolách krajských úradov a v limitoch dotácií na kapitálové výdavky oznámených pre vyššie územné celky na rok 2003.
V roku 2004 sa odhaduje čerpanie pôžičky z RB RE vo výške 127 451,2 tis. Sk a podiel štátu na spolufinancovaní projektu z  rozpočtu kapitol krajských úradov a kapitoly Súhrnného finančného vzťahu k obciam a vyšším územným celkom vo výške 191 153,2 tis. Sk. Predpokladané čerpanie pôžičky  z RB RE v roku 2005 je odhadované na 29 221 tis. Sk a zo rozpočtu kapitol krajských úradov a Súhrnného finančného vzťahu k obciam a vyšším územným celkom vo výške 43 828 tis. Sk. V roku 2006 je odhadované čerpanie pôžičky z RB RE na 5 864,4 tis. Sk a súčasne z rozpočtu kapitol krajských úradov a Súhrnného finančného vzťahu k obciam a vyšším územným celkom 8794,6 tis. Sk. 
Podiel štátu na spolufinancovaní projektu v rokoch 2004 – 2006 podľa krajských úradov a vyšších územných celkov je uvedený v prílohe k uzneseniu vlády SR.  

Mzdové výdavky, ako aj bežné a kapitálové: podľa individuálnych projektov

II.	Vyčíslenie odhadu dopadov na obyvateľstvo, hospodárenie podnikateľskej sféry a iných právnických osôb

Realizácia projektov „Transformácia existujúcich zariadení sociálnych služieb“ prispeje k skvalitneniu života obyvateľstva ako aj k vytvoreniu podnikateľských aktivít. 

III.	Vyčíslenie odhadu dopadov na životné prostredie

Modernizácia objektov nemá žiaden vplyv na zmenu, ani poškodenie lokálnych ekologických  systémov. 

IV.	Vyčíslenie dopadov na zamestnanosť

Realizácia projektov „Transformácia existujúcich zariadení sociálnych služieb“ prispeje k vytváraniu pracovných príležitostí.